SUID-AFRIKAANSE RADIOLIGA NUUS SONDAG 8 NOVEMBER 2015 


Goeiemêre, en welkom by die weeklikse nuusuitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur ZS6JPL. `n Potgooi is ook beskikbaar op die Liga se 
webblad. 


Hierdie oudiobulletin kan van die Liga se webblad by www.sarl.org.za afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


In die nuus vandag. 
WAT KAN JY DOEN OM JOU BHF RESULTATE TE VERBETER? 
ZS4TX NADER DXCC VOLPUNTE OP 7 MHz 


OKOSA GEE UITSPRAAK OOR DIE ZU LISENSIES VIR AMATEURS 
OUER AS 25 JAAR 


Bly ingeskakel vir meer inligting oor hierdie en ander interessante nuus items. 


** Baie amateurs wat BHF bedrywighede beoefen voel somtyds om die handdoek 
in te gooi as hy of sy nie die stasies kan werk wat ander amateurs bereik nie. 
Daar is egter geen rede om moedeloos te word nie.Jy kan stadig maar seker jou 
antenna en radio toerusting verbeter totdat jy die regte resultate kry. 


(1) Jy gaan nie baie ver kom met jou vertikale antenna nie. Behou jou ver- 
tikale antenna vir die herhalers en BHF mobiele geleenthede. Vir `n begin 
kan jy `n 5 element rigstraler antenna bou vir 144 MHz of `n 3 element 
rigstraler vir 50 MHGZ, en die resultate sal jou baie vinnig aanspoor om 
groter antennas te bou wat jou meer wins sal gee. 


(2) As jy `n ouer BHF ontvanger het kan jy `n lae geraas versterker gebruik 
om geraas uit swak seine te filtreer. 


(3) As jy lae krag uitsette het bv 25 Watts dan sal 'n RF krag versterker van 
100 Watts of selfs sterker meer as genoeg wees om `'n verskil te maak. As 
jy nie enige van die versterker moontlikhede kan gebruik nie moet, jy dit 
oorweeg om gebruik te maak van 'n antenna met groter wins, meer yagi 
antennas. 


Vervang you RG213 koaksiale kabel met lae verlies LM-A00, LM-600, Eu- 
pen ECA-50 of Heliax LDF4-50A om jou uitsaai en ontvangs verliese te 
beperk. Gebruik ook N-Tipe koppelings. 


— 

** 92015 is die 70ste herdenking van die Verenigde Volke. Amateurradio het VV- 
Dag met die spesiale roepsein AU7OUN van die VV-Hoofkwartier in New York 
gevier. Die perseel tel as `n afsonderlike land vir DXCC-doeleindes. 


Van 1978 tot die einde van die eeu was A4U1UN dikwels op die lug. Sedert 
omtrent 2008 het die land egter in die 50 mees gesogte lande beland. AUTZOUN 
was vir twee agt-uur-sessies op die laaste Saterdag en Sondag van Oktober aktief. 
Agt operateurs het ses radios en agt draagbare lugdrade in die VV-Tuin gebruik, 
en duisende kontakte in die groot opeenhopings gemaak. 


Bernie van der Walt ZS4TX het net drie lande, insluitend hierdie een, op 7 
MHGZ kortgekom. Hy was angstig oor die feit dat hulle die perseel elke dag teen 
sonop moes verlaat, wat nie veel gemeenskaplike donkerte tussen hulle en ons 
gelaat het nie. Heel aan die einde van hulle Sondag-sessie het Bernie `n afwyking 
in hulle luisterpatroon op 7 MHz Morse Kode opgelet, en dit reggekry om die 
operateur se aandag deur die opeenhoping te trek. Dit lyk of hy die laaste stasie 
was wat hulle op die band gewerk het. 


Nadat Bernie die DXCC onderskrywings-proses op die Wêreldlogboek voltooi 
het, kom hy nou met 345 krediete amptelik net twee lande op hierdie band 
kort. Sy telling is loshande die hoogste enkelband telling vanuit Suid-Afrika, 
'n merkwaardige prestasie op `n band wat nie algemeen as 'n goeie DX-band 
beskou word nie. 


** Met die publikasie van die jongste radio regulasies vroeër die jaar is die veel 
besproke ouderdom beperking vir die houers van 'n ZU lisensies getmplimenteer. 
Persone onder die ouderdom van 20 jaar kan die klas B eksamen skryf en indien 
die kandidaat die eksamen slag kan die ZU lisensie dan aan die persoon uit 
gereik word en kan die ZU lisensie in gebruik bly totdat die persoon 25 jaar oud 
word. Sou die persoon dan nog as `n amateur wil opereer, moet die persoon 
dan inskryf vir die klas A eksamen om dan te kwalifiseer vir die klas A Z7S of 
ZR lisensie. 


Gedurende die besluitnemings fase van die nuwe regulasie was die SARL genader 
om IKOSA te versoek om die regulasie te hersien, wat die SARL op twee afson- 
derlike geleenthede wel gedoen het tydens IKOSA se versoek om kommentaar 
oor die regulasie te lewer. IKOSA is van mening dat die uitreiking van `n klas B 
lisensie ten doel het om ʼn geleentheid te skep vir jong mense om tot die wêreld 
van amateur radio toe te tree met die riglyne soos in die nuwe regulasie neer 
gelê. 


SARL het O.K.O.S.A versoek om `n redelike periode te gee vir ZU lisensie 
houers om die oorskakeling te doen. O.K.O.S.A het aan hierdie versoek hulle 
instemming gegee. Die owerheid het aangekondig dat alle persone ouer as 25 
nie meer hulle lisensies na 1 April 2017 kan hernu nie. In `n brief gerig aan die 
geaffekteerde lisensie houers, wat tans uit gestuur word, stel O.K.O.S.A voor 
dat die geaffekteerde persone so spoedig moontlik inskryf vir die klas A lisensie 
kursusse om sodoende gereed te wees vir die RAE wat in Mei 2016 geskryf word. 


U luister na `n nuusbulletin van die Suid-Afrikaanse Radioliga. 


** Die 85e Algemene Jaarvergadering van die Pretoria Amateurradio-klub het op 
Saterdag 31 Oktober 2015 plaasgevind. Die volgende persone is tot die komitee 
verkies: 


Pierre Holtzhausen ZS6PJH 
Whitey Joubert ZS6JJJ 
Andre Coetzee ZS6COGA 
Andre Van Tonder ZS6BRC 
Jean de Villiers ZSGARA 
Graham Reid ZS6GJR 
Louis de Wet ZS6GSK 

Johan de Bruyn ZSGJHB 
Etienne Naude ZS6EFN 
Craig Symington ZS6RH 
Gawie Marias ZS6GJM 


Baie geluk aan die nuwe komitee met hul verkiesing en sterkte vir die jaar wat 
voorlê. `n Hartlike dank aan die uitgaande komiteelede wat bietjie gaan rus. 
Dankie vir jul waardevolle bydrae in die jaar wat verby is. 


Die klubvoorsitter word op die eerste komiteevergadering van die nuwe klub 
verkies. 


EE A ansoeke om lidmaatskap van die SARL is van die volgende persone ont- 
vang: 


ZR6PAN : Johan M Pansegrouw 

ZS6NV7Z : Petrus Nicholas Johannes van Zyl 

Die volgende klubs het 'n aansoek gerig om geaffilieer te word. 
ZSSHAM Highway Amateur Radio Klub 


Enige besware teen die aanvaarding van lidmaatskap-aansoeke moet die Sekre- 
taris bereik voor of op die Dinsdag na hierdie bulletin. 


Lidmaatskap van die SARL is tans 1586 plus 41 geaffilieerde klubs. 


*K** Voortplanting verslag, Hannes Ooetzee, ZS6GBZP, berig dat die verwagte 
sonaktiwiteitsvlak laag tot matig gaan wees. Aktiewe Sonvlek 2443 het `n kom- 
plekse magnetiese samestelling en kan die bron van M-klas fakkels wees. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 62 vir die week gebruik. 


Amateurs kan veral laatmiddag en gedurende die aande goeie openinge op die 
20 tot 10 m DX bande verwag. 


Besoek gerus die webtuiste spaceweather.sansa.org.za vir meer inligting. 


*#* Die maandelikse SARL Jeug Net sal vanmiddag weer op die lug wees vanaf 
17:00 op 7707 kHz. Skakel in saam met SARL Jeug Koordineerder Koos Fick, 
ZR6KF en die ander jong mense op die lug. Let asb. op na die nuwe begin tyd 
om 17:00 SA tyd. 


*#* En nou vir die dagboek van gebeure 

7 November - die RaDAR Uitdaging 

8 November - die PEARS HF kompetisie 

8 November Jeug Net saam met Koos Fick 


10 November - sluitingsdatum vir artikels vir die November/Desember Radio 
ZS 


16 November sluitingsdatum vir veranderings aan kontak besonderhede en 
ander detail vir die 2016 kompetisie handleiding. 


Om hierdie bulletin te beëindig, `n herhaling van ons belangrikste item in die 
nuus vanoggend. 


4 Baie amateurs wat BHF bedrywighede beoefen voel somtyds om die hand- 
doek in te gooi as hy of sy nie die stasies kan werk wat ander amateuyrs bereik 
nie. Daar is egter geen rede om moedeloos te word nie.Jy kan stadig maar seker 
jou antenna en radio toerusting verbeter tot jy die regte resultate kry. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHrz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 3 230 kHz plaas. 


Ons ontvang graag jou sein rapporte, kommentaar en voorstelle, stuur 
'n e-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Etienne Naude, ZS6EFN, geredigeer is deur Vivian, ZS6VD, 
en gelees deur Johan Keulder, ZS6BXL 


Dankie dat jy geluister het. 

Die Afrikaanse nuus span groet nou en wens jou “n mooi week toe. Totsiens 
73 

/EX 


